## L’Auditori de Castelló acull la música de Spanish Brass i un recital líric dedicat a Verdi

*** La formació valenciana de metalls Spanish Brass arriba a Castelló de la Plana el dijous, 6 de març, amb una proposta que celebra el seu 35 aniversari
* El dissabte, 8 de març, l’Auditori rebrà la soprano Amparo Navarro i el baríton Javier Franco amb un recital líric dedicat a Verdi**

L’Institut Valencià de Cultura presenta esta setmana en l’Auditori de Castelló dos propostes musicals: d’una banda, la formació valenciana de vent metall Spanish Brass i, d’altra banda, un recital líric dedicat a Verdi.

El dijous 6 de març, a les 19:30 hores, Spanish Brass presentarà en l’Auditori un dels projectes amb els quals la formació celebrarà el seu 35 aniversari enguany. L’espectacle *Spanish Brass & Friends* rememora el quart projecte discogràfic que el grup va fer en 2001, que ara s’actualitza amb dos nous col·laboradors d’àmbit internacional: el trompetista alemany Matthias Höfs i el trombonista americà Joseph Alessi.

Per la seua part, el dissabte 8 de març, l’Auditori acollirà *De Verdi al verisme*, el recital líric de la soprano Amparo Navarro i el baríton Javier Franco acompanyats pel pianista Francisco Hervás, que repassarà algunes de les obres més destacades del compositor Giuseppe Verdi, protagonitzades per la figura del baríton verdià juntament amb les heroïnes verdianes que titulitzaren estes vocalitats i que van arribar a permetre el pas al verisme.

Les entrades per a les dos propostes musicals d’esta setmana en l’Auditori de Castelló i tota la informació sobre els concerts poden trobar-se en la web de l’[IVC](http://C:\Users\immablanco\Desktop\ivc.gva.es\val\escena-val\programacio-escena\auditori-i-palau-de-congressos-castello).

Fecha: 05/03/2025